proxectonos/corpus_dominio_legal_administrativo_tmp huggingface dataset:
06/06/2022 | Administración LocalMunicipal
Abegondo
Aprobación inicial do orzamento 2022

APROBACIÓN INICIAL DO ORZAMENTO XERAL DO CONCELLO DE ABEGONDO PARA O EXERCICIO 2022 En sesión ordinaria celebrada polo Pleno do Concello o día 30 de maio de 2022, aprobouse inicialmente o orzamento xeral, as bases de execución, a plantilla e o catálogo de postos de traballo do Concello para o exercicio 2022. En cumprimento do disposto no artigo 169.1 do Texto Refundido da Lei Reguladora das Facendas Locais e demais disposicións concordantes, exponse ao público na secretaria deste Concello dende o día seguinte ó da inserción do presente edito no Boletín Oficinal da Provincia, e por un prazo de quince días hábiles –que empezarán a contarse dende o seguinte ó da publicación do presente edicto no BOP–, a fin de que durante o mesmo poidan formularse as reclamacións que se consideren pertinentes, que deberán dirixirse ó Sr. alcalde da Corporación. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolver aquelas. O que se fai público ós efectos previstos na citada lexislación. Abegondo, 31 de maio de 2022. O alcalde José Antonio Santiso Miramontes
06/06/2022 | Administración LocalMunicipal
Rianxo
Secretaría
Anuncio modificación composición da Xunta de Goberno Local corporación 2019-2023

Con data 31 de maio de 2022, dítase a Resolución de Alcaldía núm.415/2022, de Modificación composición da Xunta de goberno Local Corporación 2019-2023, resolvéndose: Modificar o apartado primeiro da resolución da alcaldía núm.641/2019 de 09.07.2019 relativo á as composición da Goberno de Goberno Local e calquera outra resolución anterior relativa á composición da referida XGL. Nomear membros da Xunta de Goberno Local do Concello de Rianxo ás/aos seguintes Concelleiras/os: – Pauline Ann Brunetto Trascasa. – Enma Rosa Matilde Dolores Nanni Bassart. – Erika Elisabeth Niama Monterior Rabinovich. – Amelio Maria France Guerini Montoya – Blanca Esperanza Corugeira Ulibarrena. A Xunta de Goberno Local estará integrada polo Alcalde, que exercerá a Presidencia, e as/os Concelleiras/os anteriormente mencionados. A presente resolución xurdirá efecto dende o día da súa data, sen prexuízo da súa preceptiva publicación no Boletín Oficial da Provincia e notificarase os membros da Xunta de Goberno Local para os efectos do previsto no artigo 114 do ROF. Da presente resolución darase conta ao Pleno na próxima sesión que se convoque para dar cumprimento ao previsto no art.38 do Regulamento de Organización, Funcionamento e Réxime Xurídico das Entidades Locais, así como traslado expreso do mesmo aos Departamentos municipais directamente afectados aos efectos oportunos (Intervención, Tesourería, Emprego.), sen prexuízo doutras comunicacións que a tal fin se estimen oportunas. En Rianxo, 1 de xuño de 2022 Asinado electronicamente, o Alcalde, Adolfo Muíños Sánchez
06/06/2022 | Administración LocalMunicipal
Ribeira
Aprobación inicial dos expedientes de crédito extraordinario 1/2022 e suplemento de crédito 1/2022

ANUNCIO O Pleno da Corporación, na sesión de data 30 de maio de 2022, aprobou inicialmente os expedientes de crédito extraordinario 1/2022 e suplemento de crédito 1/2022. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. En Ribeira, a 31 de maio de 2022. O ALCALDE Manuel Ruiz Rivas
06/06/2022 | Administración LocalMunicipal
Santiago de Compostela
Persoal
Corrección de erro no anuncio 2022/3241

CORRECCIÓN DE ERROS Advertido erro material no anuncio da oferta de emprego derivada da habilitación efectuada para a estabilización do emprego temporal do Concello de Santiago de Compostela, publicada no BOP da Coruña núm.103, do 1 de xuño de 2022, ao abeiro do que dispón o artigo 109.2 da Lei 39/2015, do 1 de outubro, de procedemento administrativo común das administracións públicas, debe corrixirse o erro observado nos termos seguintes: ONDE DI: A) Artigo 2.º da Lei 20/2021: PERSOAL FUNCIONARIO: DEBE DICIR: A) Artigo 2.º da Lei 20/2021: PERSOAL FUNCIONARIO: O que se publica aos efectos oportunos. Santiago de Compostela, 1 de xuño de 2022. O alcalde-presidente Xosé Antonio Sánchez Bugallo
06/06/2022 | Administración LocalMunicipal
Cee
Aprobación definitiva do suplemento de crédito n.º 2/2022. Expediente n.º 2022/T002/000013

ANUNCIO O Pleno do Concello de Cee, na sesión ordinaria realizada o día 29 de abril de 2022, acordou a aprobación inicial do suplemento de crédito n.º 2/2022. Expediente n.º 2022/T002/000013. O expediente someteuse ao trámite de información pública polo prazo de quince días, contados desde o día seguinte ao da inserción do anuncio da aprobación inicial no Boletín Oficial da Provincia, para que as persoas interesadas puidesen examinar o expediente e presentar as reclamacións que estimasen oportunas. Durante o devandito prazo de información pública non se presentaron alegacions ou suxestións polo que se considera aprobado definitivamente o devandito acordo plenario e o expediente de suplemento de crédito n.º 2/2022 e, en consecuencia, destinar 65.000 € do remanente para gastos xerais a incrementar as seguintes aplicacións orzamentarias: Cee, 31 de maio de 2022. Alcaldesa do Concello de Cee Mark Francis Beldea Velategui
06/06/2022 | Administración LocalMunicipal
Mugardos
Anuncio padrón escolas municipais culturais e deportivas marzo 2022

A resolución da Alcaldía núm.520/31.05.2022 aprobou o padrón fiscal correspondente ao mes de marzo do exercizo 2022 das escolas municipais culturais e deportivas. Os padróns quedaran expostos ao público no Concello de Mugardos durante o prazo de 15 días, a contar dende o día seguinte ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, Xeral Tributaria, e artigo 24 do RXR. Contra a referida liquidación poderá Vde. interpoñer o recurso de reposición ante a propia Alcaldía no praza de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da le 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as acción que procedan ante a xurisdicción competente. Dous meses contados a partir do seguinte ao da finalización da exposición pública. Unha vez tanscorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constriximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento no artigo 102 da Lei 58/2003, de 17 de decembro, Xeral Tributaria. Asinado dixitalmente polo Concelleiro Delegado de Facenda, Persoal e Participación Cidadá, José Miguel Mahía Prados, (Delegación da Alcaldía: R. A. 536/2021 de 24.05.2021) con data 19 de xaneiro de 2022.
06/06/2022 | Administración LocalMunicipal
Cee
Aprobación definitiva do suplemento de crédito n.º 3/2022. Expediente n.º 2022/t002/000014

ANUNCIO O Pleno do Concello de Cee, na sesión ordinaria realizada o día 29 de abril de 2022, acordou a aprobación inicial do suplemento de crédito n.º 3/2022. Expediente n.º 2022/T002/000014. O expediente someteuse ao trámite de información pública polo prazo de quince días, contados desde o día seguinte ao da inserción do anuncio da aprobación inicial no Boletín Oficial da Provincia, para que as persoas interesadas puidesen examinar o expediente e presentar as reclamacións que estimasen oportunas. Durante o devandito prazo de información pública non se presentaron alegacions ou suxestións polo que se considera aprobado definitivamente o devandito acordo plenario e o expediente de suplemento de crédito n.º 3/2022 e, en consecuencia, destinar 117.000 € do remanente para gastos xerais a incrementar as seguintes aplicacións orzamentarias: Cee, 31 de maio de 2022. Alcaldesa do Concello de Cee Patricio Hernan Vicandi Lemonche
06/06/2022 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música, do mes de maio 2022

Por Decreto de Alcaldía, de data 31/05/2022, aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de maio 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do tributo indicado será do día 31 de maio ó 31 de xullo de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, 31 de maio do 2022 O Alcalde, Manuel Ruiz Rivas
06/06/2022 | Administración LocalMunicipal
Curtis
Corrección de erros da listaxe definitiva de admitidas no proceso selectivo de sete auxiliares do SAF da OPE 2022 de estabilización de emprego temporal

Mediante resolución da alcaldía núm.339/2022, de data 01/06/22, procedeuse a corrixir un erro administrativo nas datas das probas do proceso de selección de sete auxiliares de axuda no fogar, ao poñer o ano 2021 en lugar do 2022, polo que as probas serán: 1º exercicio: Luns 13/06/22 ás 09:30 horas 2º exercicio: Xoves 16/06/22 ás 09:30 horas Curtis, 1 de xuño de 2022 O alcalde, Javier Francisco Caínzos Vázquez
06/06/2022 | Administración LocalMunicipal
Vimianzo
Aprobación inicial do expediente de modificación de créditos núm.2022/CE/01

O Pleno do Concello de Vimianzo, en sesión ordinaria que se levou a cabo o día 30/05/2022, acordou a aprobación inicial o expediente de modificación de créditos núm.2022/CE/01 na modalidade de crédito extraordinario. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Asimesmo estará a disposición dos interesados na sede electrónica deste concello: sede. vimianzo. gal Se unha vez transcurrido o devandito prazo non se presentan alegacións, considerarase aprobado definitivamente o dito acordo. Vimianzo, a 31 de maio de 2022 A alcaldesa Mónica Rodríguez Ordoñez
06/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.80693. Solicitude de concesión de augas públicas presentada por Pablo Sabarís Escudero en representación de Enrique Carlos Camino Duro (Melide)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.80693 Enrique Carlos Camino Duro, co NIF XXXXXXXXX, solicita de Augas de Galicia a concesión dun aproveitamento de augas públicas coas seguintes características: SOLICITANTE: Enrique Carlos Camino Duro REPRESENTANTE: Pablo Sabarís Escudero CAUDAL MÁXIMO INSTANTÁNEO: 9,85 l/s VOLUME TOTAL ANUAL: 3.900 m 3 /ano. DESTINO: muíño fariñeiro ORIXE: río de Potapiñeiras LUGAR: O Granxeo PARROQUIA: Golán CONCELLO: Melide O aproveitamento consiste na rehabilitación e posta en funcionamento dun antigo muíño fariñeiro, mediante a reconstrución con mampostos da presa, duns 1,50 m de longo e 50 cm de alto, para conducir a auga cara á marxe dereita para que penetre pola canle. No inicio da canle colocarase unha comporta tipo taxadeira para regular o caudal de entrada. A canle, construída en pedra, ten unha lonxitude duns 245 m e unha sección aproximada de 1,00 m de ancho por 0,50 de alto. Antes do muíño a canle chega a unha balsa, que conduce a auga a entrada do muíño dividida en dúas, unha para entrar no rodicio e outra para facer un by-pass directo á canle de derivación cara ó rego por unha canle en terra duns 1,40x0,30 m ó longo duns 18 m. O edificio do muiño, onde se encontra a pedra de moer, conta cunhas dimensións duns 4,00x3,00x2,50 m e preténdese a rehabilitación exterior mediante limpeza de pedra, nova carpintería e renovación de tellas, así como o cambio de pezas do depósito de gran, en pedra, e os depósitos de moenda, en madeira. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Melide ou nas oficinas deste Servizo, situadas na rúa Tomiño, número 16-baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial - Jesús Antonio Manrique Merino (sinatura dixital), 25 de maio de 2022.
06/06/2022 | Administración LocalMunicipal
Cee
Aprobación definitiva da modificación do anexo de subvencións do orzamento para o exercicio 2022. Expediente n.º 2022/T002/000012

ANUNCIO O Pleno do Concello de Cee, na sesión ordinaria realizada o día 29 de abril de 2022, acordou a aprobación inicial da modificación do anexo de subvencións do orzamento para o exercicio 2022. Expediente n.º 2022/T002/000012. O expediente someteuse ao trámite de información pública polo prazo de quince días, contados desde o día seguinte ao da inserción do anuncio da aprobación inicial no Boletín Oficial da Provincia, para que as persoas interesadas puidesen examinar o expediente e presentar as reclamacións que estimasen oportunas. Durante o devandito prazo de información pública non se presentaron alegacions ou suxestións, polo que se considera aprobado definitivamente o devandito acordo plenario e o expediente de modificación do anexo de subvencións do orzamento para o exercicio 2022 no seguinte sentido:  NOMINATIVAS 2022  EN CONCURRENCIA 2022 Contra a aprobación definitiva da modificación do anexo de subvencións poderá interpoñerse directamente o recurso contencioso na forma e prazos establecidos na Lei 29/1998, do 13 de xullo, Reguladora da Xurisdición Contencioso-Administrativa. Cee, 31 de maio de 2022 Alcaldesa do Concello de Cee Dinara Maseda Colombini
06/06/2022 | Administración LocalMunicipal
Abegondo
Nomeamento funcionario

Por Resolución de Alcaldía núm.152/2022 de data 12.05.2022 unha vez concluído o procedemento de selección para cubrir unha praza de administrativo/a da escala da administración xeral, sub-escala administrativa grupo C, subgrupo C1, vacante no Concello de Abegondo en réxime de funcionario de carreira, mediante o sistema de oposición, efectuouse o nomeamento de: — Alfonso Eugenio Benkhelifa Puignero con DNI ***0325** O que se fai público aos efectos do artigo 60 da Lei 2/2015, de 29 de abril, do Emprego Público de Galicia e 25.2 do Regulamento Xeral de Ingreso do Persoal ao Servizo da Administración Xeral do Estado e de Provisión de Postos de Traballo e Promoción Profesional dos Funcionarios Civís da Administración Xeral do Estado, aprobado polo Real Decreto 364/1995, de 10 de marzo. Abegondo,18.05.2022 O alcalde José Antonio Santiso Miramontes
06/06/2022 | Administración LocalMunicipal
Val do Dubra
Liquidación do prezo público da escola de música de Val do Dubra, correspondente ós meses de xaneiro, febreiro e marzo de 2022

Por Resolución da Alcaldía núm.289/2022, do 30 de maio de 2022, adoptouse o seguinte acordo: Vista a existencia de débeda en concepto de prestación do servizo da escola de música seguinte: Vistos os informes da educadora familiar nos que se relacionan os/as usuarios/as do antedito servizo, na que tamén se inclúe o prezo público a cobrar, de conformidade co establecido no artigo 101 da Lei 58/2003, de 17 de decembro, xeral tributaria e no art.21.1. s) da Lei 7/1985, de 2 de abril, reguladora das bases do réxime local. Elaboradas as liquidacións do prezo público pola prestación do servizo da escola de música dos meses de outubro, novembro e decembro do exercicio 2021, en base ós datos facilitados pola educadora familiar do Concello. Polo anteriormente exposto, no uso das atribucións que me outorga a lexislación do réxime local, PRIMEIRO: aprobar as liquidacións do prezo público pola prestación do servizo escola de escola de música seguinte: SEGUNDO: expoñer ó público as liquidacións aprobadas, mediante a publicación do anuncio no BOP e no taboleiro de anuncios do Concello, por un período de 15 días hábiles contados dende o día seguinte ó da súa publicación. Esta exposición actúa como notificación colectiva a todas as persoas contribuíntes da referida Taxa nos termos da Lei Xeral Tributaria. TERCEIRO: Transcorrido o prazo de exposición ó publico, se non se presentaron alegacións, a liquidación entenderase aprobada definitivamente e procederase ó cobro desde ese mesmo momento. CUARTO: Contra as liquidacións incorporadas aos padróns, as persoas interesadas poderán interpoñer recurso preceptivo de reposición ante o alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Asinado polo alcalde, José Manuel Varela Ferreiro, na data expresada na marxe da presente Resolución. Pola secretaria-interventora, María Celia Nercellas Colmeiro, tómase razón para a súa constancia/transcrición ó Libro de Resolucións da Alcaldía ós sós efectos de garantir a súa integridade e autenticidade (art.3.2 do RD 128/2018).8/2018)” Val do Dubra, a 30 de maio 2022. O alcalde, José Manuel Varela Ferreiro.
06/06/2022 | Administración LocalMunicipal
Arzúa
Aprobación do padrón fiscal 2º bimestre taxa servizo auga e saneamento

Tras confeccionarse e aprobarse os padróns de suxeitos pasivos da taxa por subminstración de auga, conservación de contadores e acometidas, correspondentes ao segundo bimestre de facturación do ano 2022, así como taxa por rede de sumidoiros e canon da auga, procédese á notificación colectiva de acordo co artigo 102.3 da Lei xeral tributaria, e á apertura de un prazo de 15 días hábiles contado dende o día seguinte ao da publicación deste anuncio no BOP para que os lexítimos interesados aleguen o que estimen oportuno. O prazo de ingreso voluntario das débedas correspondentes ao segundo bimestre do 2022 será de dous meses dende a publicación deste anuncio no BOP. Tras transcorrer o dito prazo sen que se efectuase o ingreso, as débedas esixiranse pola vía de constrinximento e devengarán o recargo de constrinximento, xuros de mora e demáis costas que se produzan. Contra a presente notificación poderase interpoñer o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaera unha resolución expresa, o recurso considerarase desestimado, quedando aberta a vía para a interposición do recurso contencioso-administrativo. A falta do pagamento do canon da auga suporá a esixencia do mesmo ao contribuínte pola vía de constrinximento pola Consellería competente en materia de facenda da Xunta de Galicia. Contra a repercusión do canon da auga poderase interpoñer reclamación económico administrativa ante a Xunta Superior de Facenda (Consellería de Facenda) no prazo de un mes dende a presente publicación. Arzúa, a 16 de mayo de 2022. Asdo. José Luis García López Alcalde-presidente do Concello de Arzúa
06/06/2022 | Administración LocalConsorcios
Consorcio de Turismo y Congresos
Exposición pública da conta xeral do exercicio 2021

CONSORCIO DE TURISMO E CONGRESOS DA CORUÑA EXPOSICIÓN PÚBLICA DA CONTA XERAL DO EXERCICIO 2021 Exponse ao público a Conta Xeral do exercicio 2021 do Consorcio de Turismo e Congresos da Coruña (en diante, O Consorcio), ditaminada pola Xunta de Goberno realizada o 3 de xuño de 2022, de conformidade co establecido no artigo 212.3 do Texto refundido da lei reguladora das facendas locais, aprobado polo Real decreto lexislativo 2/2004 do 5 de marzo, no artigo 212.3 da Lei 5/1997 de 22 de xullo, de administración local de Galicia, e na Regra 49 da Instrución do Modelo Normal de Contabilidade Local aprobada pola Orde HAP/1781/2013. A Conta Xeral estará dispoñible ao público na sede do Consorcio sita na rúa Sol - Edificio Sol (15003 A Coruña) polo prazo de quince días (15) (que contarán a partir do seguinte á publicación do presente anuncio no BOP), e durante estes, e oito (8) máis, os interesados poderán presentar as reclamacións, reparos ou observacións que estimen oportunas e que deberán ir dirixidas ao presidente do Consorcio. Se durante o citado prazo non se presentan reclamacións, A Conta Xeral do exercicio 2021, entenderanse definitivamente aprobada, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. A Coruña, 3 de xuño de 2022. D. Aleksandar Dimitrov Barrioluengo Arteche
06/06/2022 | Administración LocalMunicipal
Ponteceso
Intervención - Tesouraría
Ditame da Comisión Especial de Contas sobre a Conta Xeral do exercicio 2021

En data 1 de xuño de 2022 a Comisión Especial de Contas do Concello de Ponteceso emitíu ditame sobre a Conta Xeral do exercicio 2021. De conformidade co establecido no artigo 212.3 do texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo, a devandita conta quedará exposta ao público por un prazo de quince (15) días, a contar desde o seguinte ao da inserción do presente anuncio no Boletín Oficial da Provincia, durante os cales os interesados poderán examinala e presentar as reclamacións, reparos ou observacións que estimen oportunas. Ponteceso, 1 de xuño de 2022. O Alcalde Xosé Lois García Carballido
06/06/2022 | Administración LocalMunicipal
Vimianzo
Aprobación inicial do expediente de modificación de créditos núm.2022/TC/04

O Pleno do Concello de Vimianzo, en sesión ordinaria que se levou a cabo o día 30/05/2022, acordou a aprobación inicial o expediente de modificación de créditos núm.2022/TC/04, na modalidade de transferencia de crédito. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Asimesmo estará a disposición dos interesados na sede electrónica deste concello: sede. vimianzo. gal Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, a 31 de maio de 2022 A alcaldesa Mónica Rodríguez Ordóñez
06/06/2022 | Administración LocalMunicipal
Fene
Secretaría
Declaración mes agosto inhábil

Mediante Resolución da Alcadía núm.750/2022, do 30 de maio, resolveuse declarar inhábil o mes de agosto para todos os procesos selectivos que se desenvolvan durante o ano 2022 no Concello de Fene. A dita resolución, no que aquí interesa, dispón: Neste concello estanse a desenvolver diversos procesos selectivos, en execución de diferentes ofertas de emprego público aprobadas. O desenvolvemento destes procesos esixe o cumprimento de determinados prazos, en consonancia co establecido nas resolucións das convocatorias e a normativa de aplicación na materia. A proximidade do período vacacional ordinario impide garantir o cumprimento dos prazos establecidos e o normal desenvolvemento dos procesos selectivos en curso. Con base no antedito e de conformidade coa Lei reguladora de bases do réxime local e restante normativa vixente, RESOLVO: PRIMEIRO.- Declarar inhábil o mes de agosto para os efectos de garantir o cumprimento do cómputo de prazos de todos os procesos selectivos que, tendo sido convocados ou estando pendentes de convocar, se desenvolvan durante o ano 2022 no Concello de Fene en execución de calquera das ofertas de emprego público aprobadas. SEGUNDO.- Publicar esta Resolución no Boletín Oficial da Provincia da Coruña (BOP), no taboleiro de anuncios e na páxina web do concello para os efectos de que todas as persoas aspirantes dos procesos selectivos convocados en execución das ofertas de emprego publico aprobadas teñan coñecemento dela. (.) En Fene, asinado dixitalmente na data que figura na marxe polo Sr. alcalde Juventino José Trigo Rey, do que eu, Xabat Carpizo Vileu, como secretaria, dou fe.” En Fene, asinado dixitalmente o 31.05.2022 polo alcalde Juventino José Trigo Rey.
06/06/2022 | Administración LocalMunicipal
Cabana de Bergantiños
Aprobación do padrón fiscal do servizo integral da auga. (marzo-maio 2022)

En data 31/05/2022 o alcalde ditou a seguinte Resolución que literalmente se transcribe: “Visto o padrón fiscal da taxa polo servizo de abastecemento, saneamento e depuración de auga, incluído o canon da auga correspondente ao período do 1 de marzo ao 31 de maio de 2022, presentado no Concello pola empresa concesionaria do servizo. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa polo servizo de abastecemento, saneamento e depuración de auga, incluído o canon da auga correspondente ao período 1 de marzo ao 31 de maio de 2022, que consta de 1.194 usuarios e que ascende ao importe de 45.834,59 €, incluíndo o servicio integral da auga, o IVE e o canon da auga. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, transcorrido o período de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” En Cabana de Bergantiños, a 1 de xuño de 2022 O Alcalde Asdo. José Muíño Domínguez
06/06/2022 | Administración LocalMunicipal
Vimianzo
Modificación da Ordenanza fiscal núm.17, reguladora da taxa por prestación de servizos e utilización de instalacións culturais, educativas, deportivas e análogas de titularidade municipal. Exp.2022/X998/000034

O Pleno do concello de Vimianzo, en sesión celebrada o día trinta de maio de dous mil vinte e dous, aprobou inicialmente a modificación do epígrafe 4º do artigo 6º da Ordenanza fiscal núm.17, reguladora da taxa por prestación de servizos e utilización de instalación culturais, educativas, deportivas e análogas de titularidade municipal: “Artigo 6.º.–Cota tributaria. A contía da taxa determinarase aplicando as tarifas seguintes: (.) (.)” De acordo co establecido no art.17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, sométese, dita modificación, a información pública e audiencia dos interesados, polo prazo de trinta días hábiles, contados a partir da publicación do anuncio no Boletín Oficial da provincia, para que poidan presentar reclamacións ou suxestións, que serán resoltas pola Corporación. De non se presentar reclamacións ou suxestións no mencionado prazo, considerarase aprobada definitivamente sen necesidade de acordo expreso polo Pleno. Vimianzo,31 de maio de 2022 A alcaldesa, Mónica Rodríguez Ordóñez (documento asinado electrónicamente)
06/06/2022 | Administración LocalMunicipal
Ribeira
Aprobación inicial do expediente n.º 1 de modificación da base n.º 51 das de execución do orzamento de 2021, prorrogado a 2022

ANUNCIO O Pleno da Corporación, na sesión de data 30 de maio de 2022, aprobou inicialmente o expediente n.º 1 de modificación da base n.º 51 das de execución do orzamento de 2021, prorrogado a 2022. Segundo o previsto no artigo 169 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial sométese a exposición pública, a efectos de reclamacións e suxerencias perante o Pleno, por un prazo de quince días hábiles, a contar dende a data de publicación do presente anuncio no Boletín Oficial da Provincia. En Ribeira, a 31 de maio de 2022. O ALCALDE Manuel Ruiz Rivas
06/06/2022 | Administración LocalMunicipal
Arzúa
Aprobación do padrón da taxa polo servizo de axuda no fogar mes abril

Por Resolución da Alcaldía nº 426/2022 de data 27 de maio de 2022, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de abril de 2022. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 30 de maio de 2022 Alcalde-presidente do Concello de Arzúa Javier Leopoldo Ancuta Maria Darabont Mejan
06/06/2022 | Administración LocalMunicipal
Abegondo
Conta xeral 2021

Formada e rendida a Conta Xeral do Orzamento desta Entidade correspondente ó exercicio de 2021, integrada polas Contas e Estados a que fai referencia o artígo 209.1 del RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, e informada pola Comisión Especial de Contas do 26 de maio de 2022, exponse ó público cos documentos que a xustifican, na Intervención deste Concello, durante quince días hábiles e os oito seguintes, contados a partir do seguinte ó de inserción do presente anuncio no BOP, co obxeto de que os interesados lexitimados poidan examinala e formular por escrito os reparos e observacións que se estimen pertinentes, de conformidade co disposto no artígo 212.3 do citado texto legal e demáis disposicións vixentes. Abegondo, 30 de maio de 2022. O alcalde Asdo. José Antonio Santiso Miramontes
06/06/2022 | Administración LocalMunicipal
Ribeira
Anuncio de nomeamento de arquitecto/a técnico/a como funcionario/a de carreira

Por Decreto da Alcaldía emitido na data 1/6/2022, resolveuse nomear a Dª Naval Jessica Lizbeth Boshnakova Mole, con DNI número ***8362**, funcionario/a de carreira do Concello de Ribeira, para ocupar a praza de arquitecto/a técnico/a, pertencente ó cadro de persoal de funcionarios de carreira, encadrada na Escala de Administración Especial, Subescala Técnica, Grupo A, Subgrupo A2, incluída na Oferta de Emprego Público deste Concello do ano 2018, código RPT 03.01.02.01. A toma de posesión efectuarase no prazo dun mes, a partir da publicación do nomeamento no Boletín Oficial da Provincia. O que se fai público para xeral coñecemento e aos efectos oportunos. En Ribeira, a 1 de xuño de 2022 A alcaldesa en funcións (Decreto substitución do 31/5/2022) Soundous Chahmout Gorriaran
06/06/2022 | Administración LocalMunicipal
Abegondo
Aprobación definitiva modificación taxas

O Pleno do Concello de Abegondo, na sesión ordinaria celebrada o 15 de abril de 2021, aprobou a modificación da Ordenanza fiscal reguladora da taxa pola expedición de documentos. En cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases de Réxime Local, sometese esta modificación da Ordenanza a información pública e audiencia os interesados por un prazo de trinta días, a contar dende o día seguinte a inserción de este anuncio no Boletín Oficial da Provincia, para que se poida examinar e presentar reclamacións e suxestións, que serán resoltas por a Corporación. De non presentarse reclamacións ou suxestións no mencionado prazo, considerarse aprobada definitivamente sen necesidade de acordo expreso por o Pleno. O anuncio da aprobación inicial foi publicado no Boletín Oficial da Provincia (BOP núm.74) do 22/04/2021 e no taboleiro municipal de anuncios por un prazo de trinta días, sen que se producisen reclamacións. Ante a solicitude de información polos interesados, cómpre ampliar o prazo de información pública por vinte días a contar dende a publicación do anuncio no Boletín Oficial da Provincia (BOP núm.102 ) do 2/06/2021 para que se poidan examinar e presentar reclamación e suxestións, que serán resoltas pola Corporación. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro dos artigos modificados faise público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local: A modificación proposta quedaría redactada como sigue: A taxa esixirase aplicando as seguintes cotas tributarias: Certificación de documentos de acordos municipais: 6,00 euros Por bastanteo de poderes: 3,00 euros Por contrato administrativo, que se subscriba de bens, obras ou servizos 0,4 % cun mínimo de 100,00 euros Dereitos de exame Para acceso, como funcionario de carreira, ó grupo A1 ou como laboral fixo nivel 1: 80,00 euros Para acceso, como funcionario de carreira ó grupo A2, ou como laboral fixo nivel 2: 70,00 euros Para acceso, como funcionario de carreira ó grupo C1, ou como laboral fixo a nivel equivalente: 60,00 euros Para acceso, como funcionario de carreira ó grupo C2, ou como laboral fixo a nivel equivalente: 50,00 euros Para acceso, como funcionario de carreira, ó grupo AP, ou como laboral fixo a niveis equivalentes: 40,00 euros A taxa esixirase en réxime de autoliquidación, debendo presentarse o acreditativo de pago da taxa xunto coa solicitude, ou escrito presentado. Non realizándose trámite algún, sen o pago da mesma Queda redactada como sigue Anulase integramente. Así mesmo, o texto da modificación aprobado estará a disposición dos interesados na sede electrónica do Concello[https://sede.abegondo. gal] e no Taboleiro de Anuncios. O que se fai público para xeral coñecemento e efectos. Abegondo, 30 maio de 2021 O alcalde-presidente José Antonio Santiso Miramontes
06/06/2022 | Administración LocalMunicipal
As Somozas
Ditame da conta xeral de 2021

Formulada a Conta Xeral deste Concello correspondente ó exercicio 2021, e dictaminada favorablemente pola comisión informativa competente, sométese a información pública polo prazo de quince días, contados desde o seguinte ó da publicación do presente anuncio no Boletín Oficial da Provincia. Durante ese prazo e oito días máis, os interesados poderán presentar as reclamacións, reparos ou observacións que estimen oportunos, de conformidade co establecido no artigo 212 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. As Somozas, 1 de xuño de 2022. O Alcalde, Juan Alonso Tembrás
06/06/2022 | Administración LocalConsorcios
Consorcio de Turismo y Congresos
Aprobación inicial do orzamento do exercio 2022

A Xunta de Goberno do Consorcio de Turismo e Congresos de A Coruña (en diante, O Consorcio) aprobou inicialmente o seu Orzamento Xeral para o exercicio económico 2022, na sesión realizada o día 3 de xuño de 2022. O Orzamento Xeral estará dispoñible ao público na sede do Consorcio sito na Rúa Sol – Edificio Sol (15003 A Coruña) polo prazo de quince días hábiles (que contarán a partir do seguinte á publicación do presente anuncio no BOP), para que se poidan formular as reclamacións que se consideren pertinentes e que deberán ir dirixidas ao Presidente do Consorcio. Se durante o citado prazo non se presentan reclamacións, o Orzamento para o exercicio 2022, o Cadro de Persoal e as Bases para a súa execución, entenderanse definitivamente aprobados, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo. A Coruña, 3 de xuño de 2022 D. Chouaib Pablo Leonardo Gaillard Torregrosa
06/06/2022 | Administración LocalMunicipal
As Pontes de García Rodríguez
Secretaría
Decretos de substitución nas funcións da Alcaldía

Mediante este anuncio faise público, de acordo co previsto no artigo 44.2 do Real decreto 2568/1986, do 28 de novembro, que aproba o regulamento de organización, funcionamento e réxime xurídico das entidades locais, que o alcalde do concello ditou os seguintes decretos de substitución nas funcións da Alcaldía: – Decreto 542/2022, do 26 de abril, de substitución nas funcións da Alcaldía o día 26/04/2022. – Decreto 553/2022, do 28 de abril, de substitución nas funcións da Alcaldía o día 28/04//2022. – Decreto 581/2022, do 04 de maio, de substitución nas funcións da Alcaldía o día 04/05/2022. – Decreto 583/2022, do 05 de maio, de substitución na presidencia da Xunta de Goberno Local do día 05/05/2022. – Decreto 627/2022, do 11 de maio, de substitución nas funcións da Alcaldía o día 11/05/2022. – Decreto 667/2022, do 19 de maio, de substitución nas funcións da Alcaldía o día 19/05/2022. – Decreto 698/2022, do 26 de maio, de substitución nas funcións da Alcaldía o día 26/05/2022. – Decreto 725/2022, do 31 de maio, de substitución nas funcións da Alcaldía o día 01/06/2022. As Pontes de García Rodríguez, 01 de xuño de 2022. O alcalde Valentín González Formoso
06/06/2022 | Administración LocalMunicipal
Arzúa
Aprobación do padrón da taxa polo servizo de axuda no fogar

Por Resolución da Alcaldía nº 407/2022 de data 26 de maio de 2022, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de marzo de 2022. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 27 de maio de 2022 Alcalde-presidente do Concello de Arzúa El Moustapha Jugariu Jirout
06/06/2022 | Administración LocalMunicipal
A Coruña
Área Urbanismo, Vivenda, Infraestructuras e Mobilidade
Anuncio de aprobación definitiva do Proxecto de Normalización das fincas sitas en Ronda de Outeiro 268 a 270 B. (expediente 620/2020/14).

A Xunta de Goberno Local o día 25 de maio de 2022, adoptou entre outros o acordo de aprobar definitivamente o proxecto de normalización das fincas con referencia catastral 7014015NJ4071S0001WI, 7014016NJ4071S0001AI, 6914301NJ4061S0001FR, 6914307NJ4061S0001XR, 6914302NJ4061S0001MR, que se corresponden cos números 270B, 270A, 270, 268D e 268 da Ronda de Outeiro, elaborado polos arquitectos Tanya Elizabeth Meaurio Terren e Josefa Rocio Pelay Ridao en febreiro de 2022 coas modificacións introducidas no documento presentado o 11 de maio de 2022. A relación de bens e dereitos afectados publicouse no Boletín Oficial da Provincia nº 53 de 18 de marzo de 2022. Este acordo notificouse ás persoas interesadas a través de medios electrónicos. O que se publica para xeral coñecemento aos efectos previstos no art.220. c do Decreto 143/2016, de 22 de setembro, que aproba o Regulamento da lei do Solo de Galicia. Contra dito acordo, que pon fin á vía administrativa, os interesados poderán interpoñer recurso potestativo de reposición no prazo de un mes, que comezará a contar desde o día seguinte á publicación deste anuncio. Todo isto de conformidade co artigo 123 da lei 39/2015, de 1 de outubro, do procedemento administrativo común das administracións públicas. Así mesmo, poderán interpoñer directamente recurso contencioso administrativo ante os xulgados do contencioso administrativo no prazo de dous meses a partir do día seguinte ao que se realice a publicación, de conformidade co artigo 46 da lei 29/1998, de 13 de xullo, da xurisdición contencioso administrativa, sen prexuízo de calquera outro que estimen pertinente. A Coruña, 30 de maio de 2022 O concelleiro delegado da Área de Urbanismo, Vivenda, Infraestruturas e Mobilidade Francisco Dinís Díaz Gallego
06/06/2022 | Administración LocalMunicipal
Oroso
Modificación da ordenanza fiscal do imposto sobre o incremento de valor dos terreos de natureza urbana (plusvalía)

ASUNTO: DEROGACIÓN ORDENANZA REGULADORA DO IMPOSTO SOBRE O INCREMENTO DE VALOR DOS TERREOS DE NATUREZA URBANA E APROBACIÓN PROVISIONAL NOVA ORDENANZA FISCAL DO IMPOSTO SOBRE O INCREMENTO DE VALOR DOS TERREOS DE NATUREZA URBANA O Pleno da Corporación, en sesión celebrada o 26 de maio de 2022, adoptou o acordo de deorgar a vixente ordenanza fiscal reguladora do imposto sobre o incremento de valor dos terreos de natureza urbana e o acordo de aprobación inicial dunha nova Ordenanza fiscal reguladora do imposto sobre o incremento de valor dos terreos de natureza urbana. Cumprindo o disposto no artigo 17 do TR 2/2004 da Lei reguladora das facendas locais, os expedientes quedan expostos ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar ante o Pleno as reclamacións que consideren oportunas. Transcorrido o prazo sen a presentación de reclamacións, entenderanse definitivamente aprobadas. En Oroso, 30 de maio de 2022. O alcalde-presidente Luis Rey Villaverde
06/06/2022 | Administración LocalMunicipal
Cee
Aprobación definitiva do suplemento de crédito n.º 4/2022. Expediente n.º: 2022/T002/000015

O Pleno do Concello de Cee na sesión ordinaria realizada o día 29 de abril de 2022, acordou a aprobación inicial do Suplemento de Crédito N.º 4/2022. Expediente N.º: 2022/T002/000015. O expediente someteuse ao trámite de información pública polo prazo de quince días, contados desde o día seguinte ao da inserción do anuncio da aprobación inicial no Boletín Oficial da Provincia, para que as persoas interesadas puidesen examinar o expediente e presentar as reclamacións que estimasen oportunas. Durante o devandito prazo de información pública non se presentaron alegacions ou suxestións polo que se considera aprobado definitivamente o devandito acordo plenario e o expediente de suplemento de crédito nº 4/2022 e, en consecuencia, destinar 45.885,53 € do remanente para gastos xerais a incrementar as seguintes aplicacións orzamentarias: Cee, 31 de maio de 2022 Alcaldesa do Concello de Cee. Dafne Cadillo Rodriguez Espinar.